D'n Noek

D'n Noek, Denoek of D'oek (Nederlands: Hoek) is een durp in Zeêuws-Vlaonderen, in de gemeênte Terneuzen. Op 1 janoewaorie 2023 aar D'n Noek 2.895 inwòòners, 1.455 manne en 1.450 vrouwe. Vogges de Historie der Hervormde Kerke te Gent uut 1756, p. 60, dankt het durp z'n naom an de liggieng op d'n oek van het land van Aksel en Neuzen. De plaotselijke voebalvereniging HSV Hoek speelt as een van de weinige Zeêuwse clubs in de oôdklasse. Kortie bie D'n Noek leit 't g'ucht Perdies. Café de Molenhoek (vroeher 's Lands Welvaren) is een monumentaol pand op de Mart. Hoek lei korte bie de febriek Dow Chemical. Dow Chemical Terneuzen is een groôt complex van chemische febrieken in de Nieuw-Neuzenpolder weer vernaomeluk kunststoffen produceert worren. De beslissing om dizze febriek te bouwene kwam in 1962. De liggiengk an diep vaorwaoter, de beschikbaor'eid van grond en aerebeiers gavve de deurslag om d'r eige in Zeêuws-Vlaonderen te vestigene. Een bekende inweuner van D'n Noek was de zendelieng Kaorel Deddens van de Grifformeêrde kerk vriegemikt. 

Henmerkend vor D'n Noek zijn de stelliengmeule 'Wiendlust' en 'et sil'ouet van de kerktòòre. De naom oek is afkomstig van de liggieng op de kruisieng van drie dijke. nu Meulendijk, Langestraot e Noordstraot (in den volksmond 'Noorddiek' genoemd). Ten zuide van ut dorp vinde we nog restaante van de versterkiengen uit de tagtigjarige oorlog: ut buurtschap Mauritsfort. 

D'n Noek leit nie varde van den Braokman wa-a toe 1952 een ope zeêèrm was en een bedreiging vo D'n Noek was.

Op 1 jannewari 2015 is d'n Nederlands-'ervormde kerke compleet afgebrand.

 Gedicht over d'n Noorddiek 
 Van d'n Oek tot aon het sluusje
 Dan verbie zo'n êêl klein uusje
 en dan lienks de Kèrpelput. 
 Je kwam bie Wullempje de Visser
 Ik zeggen altied: nèrges is ter 
 z'n schôônen diek as op d'n Oek.

Rieksmonumenten
 Kòòremeule aon ut Meulenplein 1
 Boerderij aon de Binnendijk 5
 NH-kerk aon de Langestraot
 Muralt-muurtjes aon de Lòòvenweg 2

Scholen en aore vorzieninge

 't Kompas (pròòtestaants-griestelijk)
 Op weg (òòpenbaor)
 Baankfiliaol
 basiesschool
 begraofplaotse
 Bibliotheek
 braandweer
 bus'alte
 kampieng
 Dorpsbos
 Feestruimte fysiot'erapie
 oreka
 uisarts meej apot'eek
 Internethoekje
 jagt'aove
 kaantòòre
 Kerken
 kienderopvang
 Molen
 postkaantoor / aogetschap
 rekreejaosiepark Speelgelegenheden
 Sportgelegenheden
 supermart
 Telefooncel
 vurgaoder- en obby ruimte
 Volkstuinen
 wijkkoördinator
 Wijk- of kernvertegenwoordiging
 Winkels
 woonwaogesentrum
 Zorgcentrum

 Bekende inweuners 
 Anita Pijpelink, leraeres en politicus

 Lienks nae buten 
 Plaatsengids
 AlleCijfers 

Categorie:Plekke in Zeêuws-Vlaonderen
Categorie:Terneuzen